**KRAJEVNA SKUPNOST GRADIŠČE NAD PRVAČINO**

Datum: 15.4.2023

# Z A P I S N I K

1. **izredne seje sveta KS Gradišče, ki je potekala 15.4.2023 ob 19:30 v prostorih KS v kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič, Agnes Jurkič, Danijela Jurkič

**Upravičeno odsotni člani Sveta krajevne skupnosti Gradišče:** Žan Marušič

**Ostali prisotni:** /

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 5. redne seje KS Gradišče , z dne 29.3.2023.
2. Organizacija praznika Binkošti (glasba, hrana, srečelov).
3. Dovoljenja potrebna za organizacijo praznika z udeležbo do 500 ljudi.
4. Potrebna dovoljenja za organizacijo praznika.
5. Financiranje praznika Binkošti.
6. Razno, pobude in vprašanja.
7. Izplačilo sejnin

**AD 1**

**Tanja Gregorič (predsednica)** je članom KS povzela zapisnik 5. redne seje z dne 29.3.2023.

Na obstoječ zapisnik ni bilo pripomb, zato je bil sprejet sklep:

**Potrdi se zapisnik 5. redne seje sveta KS Gradišče z dne 29.3.2023.**

**AD 2**

Sledi naslednja točka dnevnega reda, ki zajema organizacijo praznika Binkošti.

Predsednica pove, da bo letos praznik Binkošti 28.5.2023, sam dogodek pa predlaga za 27.5.2023. Dan prej zato, ker je 28.5 nedelja. Vsi prisotni se strinjajo s predlaganim, zato se soglasno sprejme naslednji sklep:

**» Praznik Binkošti 2023 bo potekal v soboto 27.5.2023.«**

V nadaljevanju sledi diskusija glede nastopajoče skupine in organizacije hrane in pijače.

Predlagani skupini iz strani članov sta Primavera in 7 Šrit. Obe skupini sta članom KS primerni in dovolj znani, da bi pritegnila zadostno število ljudi. Večina članov pa je preferirala skupino Primavera, zato se je KS odločila za slednjo. Član sveta KS Aljoša Furlan, bo skupini potrdil datum nastopa.

Sledi diskusija glede hrane in pijače. Na prejšnji seji so se člani odločali med najemom zunanjega izvajalca in ali izvedbo v lastni režiji. Član sveta KS Denis Gregorič pove, da je preveril pri gostincu Radošu iz Dornberka ali je ta dan na voljo in ali je za organizacijo zainteresiran. Slednji je potrdil, da lahko prevzame organizacijo. Za dogovor o samem poteku je organiziran sestanek, ki bo potekal v ponedeljek 17.4.2023.

Člani se nato dotaknejo še tematike parkiranja in usmerjanja ljudi skozi vas. Gradišče je glede samih parkirnih mest precej okrnjeno, ulice so ozke, prostora po vasi za parkiranje ni oziroma ga je zelo malo. Člani sveta se strinjajo, da je potrebno dobiti 4 vaščane, ki bodo usmerjali promet. Član sveta Dalibor Antić predlaga, da se polega parkirišča, ki se nahaja nad vaškim igriščem prosi za dodaten prostor, ki se nahaja pod sledečo parcelo. Vsi člani so se predlaganim strinjali, Dalibor Antić pa je potrdil, da bo preveril ali bi lastnik dovolil na parceli urediti parkirišče.

Predsednica je nato izpostavila še organizacijo srečelova. Članom je sporočila, da je nekaj nagrad že uspela pridobiti in prosila naj tudi ostali pričnejo s pridobivanjem le-teh. Potrebno je pridobiti privlačno glavno nagrado, ki bo ljudi pritegnila h nakupu srečk. Predlagala je pršut ali družinsko slikanje. Glede slikanja bo sama preverila, za pršut pa je prosila člana KS Aljošo Furlan naj preveri v mesnici Faganel v Prvačini in v mesnici Peloz.

Potrebno je tudi razmisliti o najemu zunanjih WC-jev. Slednje bo preveril član sveta Denis Gregorič.

Vsi člani so se strinjali, da je potrebno sklicati zbor krajanov in vaščane pozvati h sodelovanju pri sami organizaciji. Zbor se bo sklical takoj po ponedeljkovem sestanku z G. Radošem.

**AD 3**

V naslednji točki dnevnega reda predsednica pove, da je za organizacijo praznika do 500 ljudi potrebno pridobiti določena dovoljenja.

Pove, da je zato na MONG preverila katera le-ta so. Med drugim je iz MONG prejela informacijo, da za manjše prireditve do 500 ljudi ne potrebe po varnostnikih, ampak so dovolj reditelji. Glede reševalcev pa je potrebno preveriti z reševalno službo.

Vsa potrebna dovoljenja v vezi z organizacijo samega praznika, predsednica navaja v naslednji točki dnevnega reda, kjer ostalim članom KS predstavi vse prejete informacije.

**AD4**

Po informacijah iz MONG je za organizacijo praznika potrebno sledeče:

* prijava dogodka policiji (5 delavnih dni prej) s posebnim obrazcem (<https://www.policija.si/kontakti/estoritve/prijava-javne-prireditve-ali-shoda>),
* prijava dogodka lokalni skupnosti.
* V primeru masovnih dogodkov, se dogodek prijavi tudi na Upravno enoto. Informacije kateri dogodki so primerni za UE so na sledeči povezavi: <https://e-uprava.gov.si/podrocja/vloge/vloga.html?id=1328>.
* Prisotnost reševalcev, varnostnikov in gasilcev so odvisni od mase prireditve.

Do 500 ljudi zadoščajo zgolj reditelji, prostovoljci.

* V kolikor bodo na prireditvi prisotni zvočniki in ozvočenje je potrebno prijaviti uporabo zvočnih naprav - <https://www.nova-gorica.si/okoljeProstorInJavnoInfrastrukturo/39601/dovoljenje-za-zacasno-cezmerno-obremenitev-s-hrupom>.

MONG svetuje, da se pri organizaciji prireditev KS drži usmeritev, ki jih ima občina, na povezavi: <https://www.nova-gorica.si/okoljeProstorInJavnoInfrastrukturo/39623/usmeritve-organizatorjem-prireditev-v-mestni-obcini-nova-gorica>.

Glede organizacije srečelova pove, da od MONG ni prejela posebnih navodil in bo zato preverila z bivšim predsednikom KS Gradišče, Rokom Peric. Slednji je v preteklem mandatu organiziral praznik Martinovanje.

**AD5**

Glede financiranja praznika predsednica pove, da kot je že bilo dogovorjeno na prejšnjih sejah, se bo črpalo za to namenjena sredstva za prireditve. Del nerealiziranih sredstev iz leta 2022 je KS prenesla na samo postavko prav v ta namen.

**AD6**

Pod točko razno predsednica pove, da bo drugi sestanek za srečanje Gradišč potekal na Gradišču pri Vojniku. Sklican je za nedeljo 23.4.2023. Sama se dogodka zaradi drugih obveznosti ne bo uspela udeležiti, zato prosi, ali se ga lahko kdo drug iz KS. Takoj se najavi članica KS Danijela Jurkič, ki bo o poteku sestanka pripravila tudi kratek povzetek.

**AD7**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.

Seja je bila zaključena ob 22:25.

**Sejo je vodila Tanja Gregorič.**

Zapisala:

Agnes Jurkič

 Predsednica sveta KS Gradišče

 Tanja Gregorič